It-tweġiba tal-Bibbja Ġesù ma kkmandax lis-segwaċi tiegħu biex ikollhom jew ma jkollhomx it-tfal. U lanqas id-dixxipli taʼ Ġesù ma ħarġu istruzzjoni bħal din. Imkien fil-Bibbja ma hemm miktub li l-kontraċettivi huma kundannati b'mod espliċitu. F'din il-kwistjoni, japplika l-prinċipju mniżżel f'​ Rumani 14:12 : "Kull wieħed minna se jagħti kont tiegħu nnifsu lil Alla." Għalhekk, il-koppji miżżewġin huma liberi li jiddeċiedu għalihom infushom jekk jibnux familja jew le. Jistgħu jiddeċiedu wkoll kemm-il wild se jkollhom u meta se jkollhom it-tfal. Jekk raġel u mara miżżewġin jagħżlu li jużaw forma mhux abortiva taʼ kontraċezzjoni sabiex jevitaw it-tqala, dik tkun id-deċiżjoni u r-responsabbiltà personali tagħhom. Ħadd m'għandu jiġġudikahom.— Rumani 14:4, 10-13 .
Huwa Xieraq li l-Kristjani Jużaw il-Kontraċettivi?